Oupa 'in ou pak en weglêsnor' na matriekafskeid | Netwerk24
Oupa 'in ou pak en weglêsnor' na matriekafskeid
Deur Reneilwe Dhludhlu 11 Oktober 2018 18:17
'n Oupa aan die Wes-Rand het baie hartseer gevoel toe sy kleindogter hom gevra het om haar metgesels na haar matriekafskeid te wees.
Zelmarie Dry (18), 'n gr. 12-leerling aan Hoërskool Monument in Krugersdorp, sê sy het Stephen van Winkel (57) gevra om haar metgesel na haar matriekafskeid te wees omdat sy nie een gehad het nie.
Zelmarie Dry (18) en Stephen van Winkel (57).
Die matriekafskeid was verlede Vrydag.
"Dit was toevallig sy verjaarsdag op die dag en ek het gedink aangesien hy my van kleins af skool toe vat, kan ek hom net sowel na my matriekafskeid vat," sê Dry.
Sy sê haar skoolmaats het haar nie snaaks aangekyk toe sy met Van Winkel opdaag nie. "Almal het gedink dis verskriklik oulik."
Van Winkel het sy pak wat hy by Dry se oom en tannie se troue elf jaar terug gedra het, weer op haar matriekafskeid gedra.
"My oupa het baie geëerd en spesiaal gevoel."
Hulle het in 'n ou roomkleurige Mercedes opgedaag.
"Ek was hartseer gewees omdat sy nou so groot is. Ek was nie senuweeagtig nie. Ek vat haar skool toe sedert sy ses is," sê Van Winkel.